cyanic-selkie/wikianc huggingface dataset:
ওজমান সিরগুড
জীবনী
ওজমান সিরগুড একজন প্রতিষ্ঠিত অভিনেতা যিনি আটলান্টিকের দু'দিকে ফিল্ম এবং টেলিভিশন প্রকল্পে কাজ করেন। তার জন্মস্থান তুরস্কের এক খ্যাতিমান ওজমান ক্যালিফোর্নিয়ার লস অ্যাঞ্জেলেসে নিজের বাড়ি করেন। ওজমানের ১৭ বছরের অভিনয় জীবন তিনটি মহাদেশজুড়ে বিস্তৃত।
ওজমান তুরস্কের আঙ্কারায় ওসমান সোয়াকুট হিসাবে জন্মগ্রহণ করেছিলেন। তার বংশগত ঐতিহ্যে মায়ের পাশে পূর্ব ইউরোপীয় শিকড় এবং তার বাবার কাছ থেকে ক্রিমিয়ান অন্তর্ভুক্ত রয়েছে। তিনি ফ্র্যাঙ্কফুর্ট ইন্টারন্যাশনাল স্কুল, টেড আঙ্কার কলেজ ফাউন্ডেশন স্কুলগুলিতে পড়াশোনা করেছেন এবং মধ্য প্রাচ্যের প্রযুক্তি বিশ্ববিদ্যালয় থেকে স্নাতক ডিগ্রি অর্জন করেছেন।
তিনি ১৯৮৪ সালে ক্যালিফোর্নিয়ায় চলে আসেন এবং ১৯৮৯ সালে তাঁর অভিনয় জীবন শুরু করেন। ২০০১ সালে, তিনি বেভারলি হিলস প্লেহাউসে মিল্টন ক্যাটসেলাস থেকে প্রশিক্ষণ গ্রহণ শুরু করেছিলেন, ২০০৮ সালে মিল্টনের মৃত্যুর আগ পর্যন্ত অভিনয় অব্যাহত রেখেছিলেন।
ওসমান লস অ্যাঞ্জেলেসে অভিনেতা হিসাবে দ্রুত সাফল্য পেয়েছিলেন এবং চার্ম্ড, এলিয়াস, দ্য বোল্ড অ্যান্ড দ্য বিউটিফুল, দ্য হট চিক, আর্ট স্কুল কনফিডেন্টিয়াসহ আরও কয়েকটি প্রযোজনায় অভিনয় করেছেন।
২০০৭ সালে তুর্কি বাজারের জন্য আবিষ্কার করা, ওজমান টিভি নাটক আইকি ইয়াবাঞ্চিতে প্রধান ভূমিকা নিয়ে ইস্তাম্বুলে গিয়েছিলেন। দ্রুত দক্ষ দক্ষ অভিনেতা হিসাবে খ্যাতি অর্জন করার পরে, তিনি পার্স নারকোটার এবং আদনালিতে আরও বড় ভূমিকা পালন করেন ı
ওজমানের অনুসরণে ইউরোপ, উত্তর আফ্রিকা এবং মধ্য প্রাচ্যে জুড়ে রয়েছে একটি বৃহত ফ্যান বেস।
আদলপাহাড়ী রেলওয়ে স্টেশন
আদলপাহাড়ি রেলওয়ে স্টেশন হল পূর্ব রেলওয়ের হাওড়া রেলওয়ে বিভাগের অধীনে জাসিডিহ-দুমকা-রামপুরহাট লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের বীরভূম জেলার চাকাইপুর, আদলপাহাড়িতে নারায়ণপুর রোডের পাশে অবস্থিত।
ইতিহাস
২০১১ সালের ১২ জুলাই জাসিডিহ জংশন থেকে দুমকা রেলপথ চালু হয় এবং ২০১৪ সালের জুন মাসে দুমকা থেকে অম্বাজোরা শিকারিপাড়া রেলপথ স্থাপন করা হয়। রামপুরহাট থেকে পিনারগড়িয়া পর্যন্ত ট্র্যাকটি ২০১২ সালের ২৫ নভেম্বর চালু হয়। ২০১৫ সালের ৪ জুন আদলপাহাড়ি রেল স্টেশন-সহ দুমকা থেকে রামপুরহাট পর্যন্ত সম্পূর্ণ একক রেলপথ চালু হয়।
বিমলপ্রভা
বিমলপ্রভা বা দ্রি-মেদ-'ওদ কালচক্র তত্ত্বের লঘুতন্ত্রের ওপর রচিত টীকাভাষ্য বিশেষ।
সংক্ষিপ্ত বর্ণনা
শাম্ভালার রাজা মঞ্জুশ্রী যশস লঘুতন্ত্র রচনা করেন। পুন্ডরীক নামক শাম্ভালার অপর এক রাজা বিমলপ্রভা রচনা করেন। এই টীকাভাষ্যে সর্বপ্রথম হঠ যোগকে সংজ্ঞায়িত করা হয়। তিব্বতী বৌদ্ধধর্মে কালচক্র সম্বন্ধে অনুশীলনের জন্য এই গ্রন্থ গুরুত্বপূর্ণ স্থান অধিকার করে রয়েছে।
ইয়ান সোমার
ইয়ান সোমার (Yann Sommer; জন্ম: ১৭ ডিসেম্বর ১৯৮৮) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া মনশেনগ্লাডবাখ এবং সুইজারল্যান্ড জাতীয় দলের হয়ে গোলরক্ষক হিসেবে খেলেন।
২০০৩ সালে, সোমার সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৯ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১২ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৬১ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।
ব্যক্তিগতভাবে, সোমার বেশ কিছু পুরস্কার জয়লাভ করেছেন, যার মধ্যে ২০১৬ এবং ২০১৮ সালে ক্রেডিট সুসি বর্ষসেরা খেলোয়াড়ের পুরস্কার জয় অন্যতম। দলগতভাবে, সোমার এপর্যন্ত ৭টি শিরোপা জয়লাভ করেছেন, যার মধ্যে ২টি ফাডুৎসের হয়ে এবং ৫টি বাজেলের হয়ে জয়লাভ করেছেন।
প্রারম্ভিক জীবন
ইয়ান সোমার ১৯৮৮ সালের ১৭ই ডিসেম্বর তারিখে সুইজারল্যান্ডের মর্গেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
দক্ষিন নরপতি
দক্ষিণ নরপতি ( ইংরেজি- dokkhin Naraphati) বাংলাদেশের সিলেট বিভাগের হবিগঞ্জ জেলার চুনারুঘাট উপজেলার ৬নং চুনারুঘাট ইউনিয়ন পরিষদের একটি গ্রাম।
অবস্থান ও আয়তন
সিলেট বিভাগের হবিগঞ্জ জেলার চুনারুঘাট উপজেলার ৬নং চুনারুঘাট ইউনিয়নে এই গ্রাম টি অবস্থিত।
দঃ নরপতির পূর্ব দিক দিয়ে বয়ে গেছে খোয়াই নদী এবং এর উত্তরপূর্ব দিকে রয়েছে  সিপাহসালার সৈয়দ নাসির উদ্দীন (রঃ) সহ ১৪০ আউলিয়ার পূন্যভূমি মুড়ারবন্দ।
মুক্তিযুদ্ধে দক্ষিণ নরপতি
মুক্তিযুদ্ধে দ নরপতি গ্রাম ৪নং সেক্টরের অধীনে ছিল। এই অঞ্চলের সেক্টর কমান্ডার ছিলেন মেজর কমান্ডার (অবঃ) সি আর দত্ত (বীরউত্তম)।
নদ-নদী
নরপতি গ্রামের পূর্বদিক দিয়ে খোয়াই নদি বয়েগেছে।
__নির্ঘণ্ট__
আল মোহাম্মদ মনিরুজ্জামান
আল মোহাম্মদ মনিরুজ্জামান (জন্ম: ২৫ অক্টোবর ১৯৭৬, ময়মনসিংহ) একজন বাংলাদেশী ক্রিকেটার। তিনি ২০০৩ সালে দুটি একদিনের আন্তর্জাতিক ম্যাচ খেলেছেন। তিনি এখন একজন আম্পায়ার হিসেবে কাজ করছেন ও ২০১৬-২০১৭ বাংলাদেশের জাতীয় ক্রিকেট লিগে ম্যাচ পরিচালনা করেছেন। ২০১৫ বাংলাদেশ প্রিমিয়ার লীগ থেকে বিপিএল ম্যাচে মাঠের আম্পায়ার হিসাবেও কাজ করছেন তিনি।
পূর্বদেশীয় খ্রিস্টধর্ম
পূর্বদেশীয় খ্রিস্টধর্ম বলতে সেইসব খ্রিস্টান ঐতিহ্য ও মণ্ডলী পরিবারকে বোঝায় যেগুলি আদিতে ধ্রুপদী প্রাচীন যুগ ও বিলম্বিত প্রাচীন যুগে পশ্চিম এশিয়া, মিশর, উত্তর-পূর্ব আফ্রিকা, পূর্ব ইউরোপ, দক্ষিণ-ইউরোপ, আনাতোলীয় উপদ্বীপ, দক্ষিণ ভারতের মালাবার উপকূল এবং দূরপ্রাচ্যের (পূর্ব এশিয়ার) কিয়দংশে বিকাশ লাভ করেছিল। পূর্বদেশীয় খ্রিস্টধর্ম পরিভাষাটি দিয়ে একটিমাত্র অভিন্ন ধর্ম-মৈত্রী বা ধর্ম-সম্প্রদায় নির্দেশ করা হয় না। পূর্বদেশীয় খ্রিস্টধর্মের প্রধান প্রধান সংগঠনগুলি হল পূর্বদেশীয় সনাতনপন্থী মণ্ডলী, প্রাচ্যদেশীয় সনাতনপন্থী মণ্ডলীসমূহ, পূর্বদেশীয় ক্যাথলিক মণ্ডলীসমূহ (যেগুলি রোমের পোপরাজ্যের সাথে পুনরায় মৈত্রী স্থাপন করেছে কিন্তু এখনও পূর্বদেশীয় উপাসনাপদ্ধতি বজায় রেখেছে), প্রতিবাদী পূর্বদেশীয় খ্রিস্টান মণ্ডলীসমূহ (যেগুলি ধর্মতত্ত্বের নিরিখে প্রতিবাদী কিন্তু সাংস্কৃতিক রীতিনীতি অনুযায়ী পূর্বদেশীয় খ্রিস্টান) এবং ঐতিহাসিক পূর্বের মণ্ডলী থেকে উদ্ভূত বিভিন্ন ধর্ম-সম্প্রদায়সমূহ। পূর্বদেশীয় খ্রিস্টধর্মের মণ্ডলীগুলি সাধারণত নিজেদেরকে "পূর্বদেশীয়" বলে নির্দেশ করে না, তবে পূর্বের আসিরীয় মণ্ডলী এবং পূর্বের প্রাচীন মণ্ডলী এর ব্যতিক্রম।
ঐতিহাসিকভাবে পূর্বদেশীয় মণ্ডলী পরিভাষাটি রোমের পবিত্র পোপরাজ্যকেন্দ্রিক লাতিন মণ্ডলী বা পশ্চিমা মণ্ডলীর সাথে (যেটি লাতিন উপাসনাপদ্ধতি ব্যবহার করে) পার্থক্য করার জন্য ব্যবহার করা হয়ে থাকে। এখানে "পশ্চিমা" ও "পূর্বদেশীয়" পরিভাষাগুলি খ্রিস্টধর্মের ভৌগোলিক বিভাজন থেকে উদ্ভূত হয়, যা মূলত গ্রিক বা হেল্লেনীয় পূর্বদেশ এবং লাতিন পাশ্চাত্যের মধ্যবর্তী সাংস্কৃতিক বিভাজন এবং ৩৯৫ খ্রিস্টাব্দে পশ্চিমা রোমান সাম্রাজ্য ও পূর্বদেশীয় বাইজেন্টীয় রোমান সাম্রাজ্য - এই দুইয়ের মধ্যকার রাজনৈতিক বিভাজনের একটি প্রতিচ্ছবি। ১৬শ শতকের প্রতিবাদী সংস্কারের পর থেকে "পশ্চিমা খ্রিস্টধর্ম" বলতে কেবলমাত্র লাতিন মণ্ডলীকেই নয়, বরং প্রতিবাদী মতবাদ এবং স্বাধীন ক্যাথলিকবাদকেও বোঝায়, এবং পূর্বদেশীয় খ্রিস্টধর্ম বলতে এগুলির বাইরে অবস্থিত সমস্ত খ্রিস্টান ধর্মসম্প্রদায়কে বোঝায়। এখানে উল্লেখ্য যে পূর্বদেশীয় কিছু মণ্ডলীর নিজেদের মধ্যে যে ঐতিহাসিক ও ধর্মতাত্ত্বিক সম্পর্ক বিদ্যমান, তার পরিবর্তে পশ্চিমা মণ্ডলীর সাথে তাদের ঐরূপ সম্পর্ক আরও বেশি ঘনিষ্ঠ।
সুড়ঙ্গ (চলচ্চিত্র)
সুড়ঙ্গ ২০২৩ সালের বাংলা ভাষার বাংলাদেশী চলচ্চিত্র। এটি পরিচালনা করেছেন রায়হান রাফী। চিত্রনাট্য লিখেছেন নাজিম উদ দৌলা। এই চলচ্চিত্রের মাধ্যমে আফরান নিশোর বড় পর্দায় অভিষেক ঘটে। নিশোর বিপরীতে অভিনয় করেছেন তমা মির্জা ৷ ২০২৩ সালের ২৯ জুন ঈদুল আজহায় চলচ্চিত্রটি প্রেক্ষাগৃহে মুক্তি পায়। চলচ্চিত্রটি ২১শে জুলাই পশ্চিমবঙ্গে এসভিএফ পরিবেশনায় মুক্তি পায়।
পূর্বদেশীয় খ্রিস্টধর্ম
বর্তমানে পূর্বদেশীয় খ্রিস্টধর্মের সবচেয়ে বৃহৎ মণ্ডলীটির নাম হল পূর্বদেশীয় সনাতনপন্থী মণ্ডলী। একারণে প্রায়শই পূর্বদেশীয় খ্রিস্টধর্মকে অনেক সময় "সনাতনপন্থী খ্রিস্টধর্ম" নামে ডাকা হয়ে থাকে। তবে সঠিকভাবে বলতে গেলে বেশীরভাগ খ্রিস্টান ধর্মসম্প্রদায়, তা সে পশ্চিমা বা পূর্বদেশীয় যাই হোক না কেন, নিজেদেরকে "সনাতনপন্থী" (অর্থাৎ "সঠিক বিশ্বাসের অনুসারী") ও "ক্যাথলিক" বা "বিশ্বজনীন" বিবেচনা করে এবং তারা সবাই ৩২৫ খ্রিস্টাব্দে নিকায়েয়ার সম্মেলনে তালিকাভুক্ত খ্রিস্টান মণ্ডলীর চারটি চিহ্ন গ্রহণ করেছে, যেগুলি হল "এক, পবিত্র, বিশ্বজনীন ও খ্রিস্টের বারোশিষ্যভিত্তিক" ।
পূর্বদেশীয় মণ্ডলীগুলি (কিছু উপাসনা-পদ্ধতিহীন বিরুদ্ধবাদী সংগঠন ব্যতীত) একাধিক ধরনের উপাসনামূলক আচার-অনুষ্ঠান পালন করে, যেমন আলেকজান্দ্রীয় আচার-অনুষ্ঠান, আর্মেনীয় আচার-অনুষ্ঠান, বাইজেন্টীয় আচার-অনুষ্ঠান, পূর্ব সিরীয় আচার-অনুষ্ঠান (যা পারসিক বা ব্যাবিলনীয়/ক্যালডীয় আচার-অনুষ্ঠান নামেও পরিচিত) এবং পশ্চিম সিরীয় আচার-অনুষ্ঠান (যা অ্যান্টিয়কীয় আচার-অনুষ্ঠান নামেও পরিচিত)।
সুড়ঙ্গ (চলচ্চিত্র)
সিনেমাটি মুক্তির চতুর্থ সপ্তাহে বাংলাদেশ থেকে পাইরেসির শিকার হয়। হল প্রিন্টের একটি ভার্সন অনলাইনে ছড়িয়ে পড়ে। প্রযোজনা প্রতিষ্ঠান চরকি ইউটিউব ও ফেসবুক থেকে  ৪০০-৫০০ ভিডিও অপসারণ করে। সুড়ঙ্গ টিমের অভিযোগে পাইরেসি নিয়ন্ত্রণে ডিবি পুলিশ দুই জনকে গ্রেফতার করেন।
প্রযোজনা ও নির্মাণ
২৮ মার্চ ২০২৩ সুড়ঙ্গ ছবির শুভ মহরত অনুষ্ঠিত হয়। ২০২৩ এর মার্চের প্রথম সপ্তাহেই শুটিং শুরু করেন নির্মাতা রায়হান রাফী। চরকি ও আলফা আই স্টুডিওজ লিমিডেটের যৌথ প্রযোজনায় সিনেমাটি নির্মিত। ছবির চিত্রনাট্য লিখেছেন নাজিম উদ দৌলা। এ সিনেমার শুটিং হয়েছে সুনামগঞ্জ ও চট্টগ্রামের দুর্গম এলাকায়।
চলচ্চিত্রটির চিত্রগ্রহণ ৪ মার্চ শুরু হয় এবং তিনটি পর্যায়ে সম্পন্ন করা হয়। বাংলাদেশ-ভারত সীমান্তের কাছে সুনামগঞ্জ জেলায় ১০ দিন ধরে প্রথম পর্যায়ের চিত্রগ্রহণ করা হয়। দ্বিতীয় পর্যায়ের চিত্রগ্রহণ চট্টগ্রাম বিভাগে করা হয় ও এই জন্য ২০০ সদস্যের প্রযোজনা দল চট্টগ্রাম বিভাগে যায়। শেষ পর্যায়ের চিত্রগ্রহণ ঢাকায় অনুষ্ঠিত হয়।
সঙ্গীত
রায়হান রাফি এই চলচ্চিত্রে "কলিজা আর জান" নামের আইটেম গানে জন্য নুসরাত ফারিয়াকে প্রস্তাব দেওয়া হয়। এক সপ্তাহের রিহার্সাল শেষে ঢাকায় চার দিনব্যাপী আইটেম গানের শুটিং হয়, যেখানে নুসরাতের সঙ্গে চারশতাধিক নৃত্যশিল্পী অংশ নেন। সঙ্গীত ভিডিওটি ২০২৩ সালের ১২ জুন প্রকাশ করা হয়। সঙ্গীত ভিডিওটি দেখার পরে, অনেকে এটিকে পুষ্পা: দ্য রাইজের "ও অন্তভা ও ও অন্তভা"-এর অনুরূপ বলে মন্তব্য করেন। সঙ্গীত ভিডিওতে নুসরাত ফারিয়ার সঙ্গে সামান্থা রুথ প্রভুর সাদৃশ্য পাওয়া গেছে বলে অনেকে মন্তব্য করেন।
৬ জুন প্রচারের জন্য ইউটিউবে চলচ্চিত্রটির একটি টিজার প্রকাশ করা হয়। টিজারে ব্যবহৃত ব্যাকগ্রাউন্ড মিউজিক ট্র্যাকটি ছবির প্রোডাকশন হাউজ আলফা আই আন্তর্জাতিক একটি মিউজিক প্রতিষ্ঠান থেকে বাণিজ্যিক ব্যবহারের জন্য কিনে নেন।
মুক্তি
২৯ জুন বাংলাদেশের সব কটি সিনেপ্লেক্সেসহ মোট ২৮টি সিনেমা হলে মুক্তি পায়।
২০২৩ সালের মার্চে, প্রযোজনা দলের চলচ্চিত্রটির চিত্রগ্রহণ শেষ হওয়ার আগে, বায়োস্কোপ ফিল্মস উত্তর আমেরিকায় চলচ্চিত্রটি মুক্তির অধিকার কিনে নেয়।
২০২৩ সালের জুনে বাংলাদেশ চলচ্চিত্র সেন্সর বোর্ড কর্তৃক চলচ্চিত্রটি কর্তন ছাড়াই সেন্সর সার্টিফিকেট লাভ করে।
আফরান নিশোর জন্মস্থান ভূঞাপুর উপজেলায় কোনও সিনেমা হল না থাকায় তার ভক্তরা স্বাধীনতা কমপ্লেক্স মিলনায়তন ভাড়া নিয়ে এক সপ্তাহের জন্য একটি অস্থায়ী সিনেমা থিয়েটার স্থাপন করে।
বক্স অফিস
চলচ্চিত্রটি মুক্তি পাওয়ার সাত দিনে শুধু সিনেপ্লেক্স থেকে আড়াই কোটি টাকা আয় করে।
কলকাতায় প্রায় ২৫টি প্রেক্ষাগৃহে ছবিটি মুক্তি পেয়ে পাঁচ দিনে মাত্র আট লক্ষ টাকা আয় করে।
বিতর্ক
প্রার্থনা ফারদিন দীঘি ২০২২ সালের ডিসেম্বরে দাবি করেন যে ঐ বছরের জুনে তিনি এই চলচ্চিত্রে অভিনয়ের জন্য চুক্তিবদ্ধ হয়েছিলেন এবং তাকে চলচ্চিত্র থেকে বাদ দেওয়ায়, তিনি চলচ্চিত্র শিল্প পরিচালনাকারী সিন্ডিকেটের শিকার। রায়হান রাফি তার অভিযোগ অস্বীকার করে বলেন কেবল মৌখিক আলোচনা ছাড়া এই বিষয়ে তার সাথে কোনও লিখিত চুক্তি হয়নি ও দীঘিকে চলচ্চিত্রের ভূমিকার জন্য উপযুক্ত বোধ না করায় তিনি দীঘিকে চুক্তিবদ্ধ করেননি। জবাবে, দীঘি বলেন যে তার মৌখিকভাবে চূড়ান্ত করে না জানিয়ে বাদ দেওয়া হয়েছে।
ধমনি
ধমনি (Artery; গ্রিক ἀρτηρία - artēria, "শ্বাসনালি, ধমনি" ) মানব দেহের এমনসব রক্তবাহী নালি যেগুলো হৃৎপিণ্ড থেকে পরিশোধিত রক্ত বহন করে দেহের বিভিন্ন অংশে সরবরাহ করে। ধমনি সবসময় পরিশোধিত তথা অক্সিজেনসমৃদ্ধ (অক্সিজেনেটেড) রক্ত দেহের বিভিন্ন অংশে সরবরাহ করে; তবে ব্যতিক্রম হলো ফুসফুসীয় ধমনি(যা অক্সিজেনবিহীন রক্ত হৃদপিণ্ডে পরিবহন করে) এবং নাভি ধমনি(যা অক্সিজেনবিহীন রক্ত ভ্রূণীয় রক্তব্যবস্থা থেকে অমরায় পরিবহন করে)।
ধমনির গঠন
ধমনির প্রাচীর পুরু ও স্থিতিস্থাপক, ধমনির প্রাচীর তিন স্তর বিশিষ্ট ৷ ধমনিতে কপাটিকা বা পর্দা থাকে না৷ এর নালিপথ সরু৷ হৃৎপিণ্ডের প্রত্যেক সংকোচনের ফলে দেহের ছোটবড় সব ধমনিতে রক্ত তরঙ্গের ন্যায় প্রবাহিত হয়৷ এতে ধমনিগাত্র সংকুচিত ও প্রসারিত হয়৷ ধমনির এই স্ফীতি ও সংকোচনকে নাড়ির স্পন্দন বলে৷ ধমনির ভিতর রক্ত প্রবাহ, ধমনিগাত্রের সংকোচন ও প্রসারণ, স্থিতিস্থাপকতা নাড়িস্পন্দনের প্রধান কারণ৷ হাতের কবজির উপর হাত রেখে নাড়িস্পন্দন অনুভব করা যায়৷ তবে নাড়িস্পন্দন এমন ভাবে অনুভব করতে হবে যেন হাতের তর্জনী হৃৎপিণ্ডের দিকে থাকে৷
আণুবীক্ষণিক গঠন
ধমনি তিনটি কোষস্তর নিয়ে গঠিত৷ যথা:
বহিঃসংযোগ
Céva
অতীন্দ্রিয় দূরানুভূতি
অতীন্দ্রিয় দূরানুভূতি বা টেলিপ্যাথি হচ্ছে এক ব্যক্তি থেকে অন্য ব্যক্তির কাছে বার্তা প্রেরণের মাধ্যম যেখানে কোনো সাধারণ মাধ্যম অথবা শরীরের কোনও ইন্দ্রিয় ব্যবহার করা হয় না। অতীন্দ্রিয় দূরানুভূতিতে শারীরিক কার্যকলাপের তেমন কোনো ভূমিকা নেই। এটি সাধারণত মনের ক্ষমতা ব্যবহার করে করা হয় যাকে অনেকে ষষ্ঠ ইন্দ্রিয় বা তৃতীয় নয়ন বলে থাকে।
ইতিহাস
অধিকাংশ ঐতিহাসিক এবং বিজ্ঞানীদের মতে টেলিপ্যাথি ঊনবিংশ শতাব্দীর শেষের দিকে আবিষ্কৃত হতে পারে ।
বৈজ্ঞানিক দৃষ্টিভঙ্গি
অতীন্দ্রিয় দূরানুভূতি বোঝার জন্য বরাবরই বিজ্ঞানীরা নানা গবেষণা করে আসছেন,তবে এখনও এটির সপক্ষে কোনো বৈজ্ঞানিক যুক্তি খুঁজে পাওয়া যায়নি যার দ্বারা এটির সত্যতা প্রমাণিত হয় । তবে কিছু দার্শনিক,গবেষক এবং বিজ্ঞানী বিশ্বাস করেন যে এটি কোনো কল্পনা নয়।যদিও তারা এর পক্ষে কোনো অকাট্য যুক্তি ও প্রমাণ দিতে পারেন নি।
কল্পকাহিনীতে ব্যবহার
অতীন্দ্রিয় দূরানুভূতি বিভিন্ন বৈজ্ঞানিক কল্পকাহিনীতে ব্যবহৃত হয়েছে এবং তা যথেষ্ট জনপ্রিয়তাও অর্জন করেছে। এটি জন্যপ্রিয়তা পাওয়ার কারণে বিভিন্ন কল্পকাহিনীমূলক চলচ্চিত্র এবং গল্পেও ব্যবহার করা হয়।
অম্বাজোড়া শিকারীপাড়া রেলওয়ে স্টেশন
আম্বাজোরা শিকারিপাড়া রেলওয়ে স্টেশন হল ঝাড়খণ্ডের দুমকা জেলার শিকারিপাড়া ব্লকের একটি প্রধান রেলওয়ে স্টেশন। এর কোড হল SKIP । এটি শিকারীপাড়া শহরে পরিষেবা প্রদান করে। স্টেশনটি ৩টি প্ল্যাটফর্ম নিয়ে গঠিত।
সুবিধাসমূহ
অম্বাজোরা শিকারিপাড়া স্টেশনে উপলব্ধ প্রধান সুবিধাগুলি হলো ওয়েটিং রুম এবং গাড়ি পার্কিং।
জামিয়া ইসলামিয়া আরাবিয়া দারুল উলুম
জামিয়া ইসলামিয়া আরাবিয়া দারুল উলুম খুলনা সিটি কর্পোরেশনের মুসলমান পাড়ায় অবস্থিত একটি কওমি মাদ্রাসা। ১৯৬৭ সালে শামসুল হক ফরিদপুরীর অনুপ্রেরণায় সমাজসেবক আবদুল হাকিম জমাদ্দারের পৃষ্ঠপোষকতায় মাওলানা মুজিবুর রহমান এটি প্রতিষ্ঠা করেন। মাদ্রাসার বর্তমান মহাপরিচালক মুশতাক আহমদ। মাদ্রাসা প্রাঙ্গণে ২২৬ ফুট উচ্চতার মিনার বিশিষ্ট একটি মসজিদ রয়েছে। নাম তালাবওয়ালা জামে মসজিদ।
ইতিহাস
এই মাদ্রাসায় ১৯৭৯ সালে দাওরায়ে হাদিস (মাস্টার্স), ২০০০ সালে ইসলামি আইন গবেষণা অনুষদ (ইফতা) এবং তাফসির বিভাগ চালু করা হয়। ২০২১ সাল পর্যন্ত এই মাদ্রাসায় ইসলামি আইনের ওপর উচ্চতর ডিগ্রি অর্জন করেছে প্রায় দেড় হাজার শিক্ষার্থী এবং তাফসির বিভাগ থেকে ডিগ্রি নিয়েছেন প্রায় এক হাজার জন। মাদ্রাসাটি দারুল উলুম দেওবন্দের মূলনীতির আলোকে পরিচালিত হয়। ২০২১ সালের তথ্যানুসারে, এই মাদ্রাসায় ৪৮ জন শিক্ষক এবং ১২০০ জন শিক্ষার্থী রয়েছে।
মাদ্রাসার উল্লেখযোগ্য শিক্ষার্থীদের মধ্যে রয়েছেন: জামিয়া রাহমানিয়া আরাবিয়ার মুফতি মুনসুরুল হক, জামিয়াতুল উলুমিল ইসলামিয়ার অধ্যক্ষ মুফতি মাহমুদুল হাসান, একই মাদ্রাসার শিক্ষাসচিব মাওলানা হুমায়ুন কবির প্রমুখ।
তালাবওয়ালা জামে মসজিদ
তালাবওয়ালা জামে মসজিদ নামে মাদ্রাসা প্রাঙ্গণে একটি দৃষ্টিনন্দন মসজিদ রয়েছে। সাদা টাইলস দিয়ে তৈরি এই মসজিদের মিনারটি খুলনা বিভাগের সর্বোচ্চ। উচ্চতা ২২৬ ফুট। এটি পর্যটকদের আকর্ষণ করে। মিনার ছাড়াও মসজিদটিতে চারটি গম্বুজ আছে। মাদ্রাসার প্রতিষ্ঠাতা আবদুল হাকিম জমাদ্দারের ছেলে আবদুল জব্বারের উদ্যোগেই এই মসজিদ এবং মিনার নির্মাণ করা হয়েছে। মসজিদের চারপাশে রয়েছে অসংখ্য সুপারি ও নারকেল গাছ। প্রবেশ গেট থেকে শুরু করে মিনার পর্যন্ত ভারত থেকে আনা বড় সাইজের ক্যাক্‌টাস, টবে বিদেশী ঝাউগাছ ও অর্কিড জাতীয় বিভিন্ন গাছ লাগানো হয়েছে। মসজিদের ভেতর আধুনিক ও আন্তর্জাতিক মানের ফিটিংস, লাইট, কাঠের কারুকার্য খচিত কাজ এবং যারা বসে নামাজ পড়েন তাদের জন্য নারকেল ও তাল গাছের গোড়া দিয়ে তৈরি প্রায় ২০টি বসার চেয়ারের ব্যবস্থা করা হয়েছে। দুই হাজার মুসল্লি এখানে নামাজ আদায় করতে পারেন। মসজিদটিতে রমজানে দুই ধরনের তারাবীর নামাজ হয়। ছয় দিনে খতম তারাবীহ এবং ২৭ দিনে খতম তারাবীহ।
মলুটী
মলুটী বা মলুটি, একটি প্রাচীন ঐতিহ্যবাহী মন্দিরময় গ্রাম যেটি ঝাড়খণ্ড রাজ্যের দুমকা জেলায় শিকারীপাড়া থানায় অবস্থিত। মলুটীর নিকটবর্তী শহর পশ্চিমবঙ্গ রাজ্যের বীরভূম জেলার রামপুরহাট। বাজ বসন্ত সাম্রাজ্যের রাজত্বকালে এখানে বহু মন্দির তৈরী হয়েছিল।তার মধ্যে সবচেয়ে জনপ্রিয় মন্দির টি মৌলিক্ষা মাতার মন্দির জেলা সদর শহর দুমকা হতে মলুটীর দূরত্ব ৫৫ কিলোমিটার এবং নিকটবর্তী শহর পশ্চিমবঙ্গের রামপুরহাট হতে ১৬ কিলোমিটার। এখানে মৌলিক্ষা মায়ের মন্দির খুব বিখ্যাত।
ইতিহাস
পঞ্চদশ শতকের নানকর রাজের (কর-মুক্ত সাম্রাজ্য) রাজধানী হিসেবে শিরোনামে আসে মলুটী গ্রাম। গৌড় সুলতান আলাউদ্দিন হোসেন শাহ এই গ্রামটি উপহার দেন গরীব ব্রাহ্মণ সন্তান বসন্ত রায়কে। বসন্ত রায় সুলতানের পোষা বাজপাখিটি ধরে ফেরত দেওয়ার জন্যে পুরস্কার স্বরূপ এই উপহার প্রদান করেন সম্রাট। তার নাম দেওয়া হয় বাজ বসন্ত। কাশী সুমেরু মঠের দন্ডি সন্যাসী বাজ বসন্তকে রাজত্ব প্রতিষ্ঠায় সাহায্য করেন। অপর একটি মতে বিষ্ণুপুরে র মল্ল রাজাদের অঞ্চল মল্লহাটি হিসেবে মলুটী নাম হয়েছে। বাঁকুড়া, বর্ধমান, মেদিনীপুর, উত্তরে পাকুড় এবং ছোট নাগপুর মালভূমি র কিছু অংশ নিয়ে মল্লভূম হিসেবে পরিচিত ছিল মল্ল রাজ সাম্রাজ্য।
মন্দির
থাম্ব|মলুটীর মন্দির
মলুটী গ্রামে বর্তমানে ৭২ টি মন্দির আছে। অতীতে নানকর রাজারা এখানে ১০৮ টি মন্দির নির্মান করে ছিল বলা হয়, কিন্তু তাদের পরবর্তী প্রজন্ম এগুলির রক্ষণাবেক্ষণে অবহেলা করে, ফলত ৩৬ টি মন্দির ধ্বংসপ্রাপ্ত হয়। মন্দিরগুলিতে নির্দিষ্ট শিল্পরীতির বদলে দ্রাবিড়, নাগারা ইত্যাদি বিভিন্ন প্রজাতির মিশ্র শিল্পকর্মের ছাপ পাওয়া যায়। মূলত এগুলি শিব, দূর্গা, বিষ্ণু ও কালী মন্দির। মন্দিরগাত্রে পোড়ামাটির (টেরাকোটা) কাজে হিন্দু পুরাণ রামায়ণ, মহাভারতের কাহিনী চিত্রায়িত আছে। এখানকার বাৎসরিক কালীপুজা অত্যন্ত বিখ্যাত। একশোর অধিক ছাগ বলি দেওয়ার রীতি বহুকাল থেকে প্রচলিত মলুটীতে।
স্পোর্টস ক্লাব ডার্মস্টাট ৯৮
স্পোর্টস ক্লাব ডার্মস্টাট ৯৮ (SV Darmstadt 98; সাধারণত ডার্মস্টাট ৯৮ এবং সংক্ষেপে ডার্মস্টাট নামে পরিচিত) হচ্ছে ডার্মস্টাট ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় প্রতিযোগিতা করে। এই ক্লাবটি ১৮৯৮ সালের ২২শে মে তারিখে প্রতিষ্ঠিত হয়েছে। ১৭,৮১০ ধারণক্ষমতাবিশিষ্ট মার্ক-স্টাডিওন আম বোলেনফাল্টরে ডি লিলিয়েন নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন পশ্চিম জার্মান সাবেক ফুটবল খেলোয়াড় টরস্টেন লিবার্কনেখট এবং সভাপতির দায়িত্ব পালন করছেন ক্লাউস রুডিগার ফ্রিশ। বর্তমানে জার্মান রক্ষণভাগের খেলোয়াড় ফাবিয়ান হোলান্ড এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ডার্মস্টাট এপর্যন্ত ১৮টি শিরোপা জয়লাভ করেছে। এডভিন ভেস্টেনবার্গার, ডিটার রুডলফ, অলিভার পসনিয়াক, পিটার কেস্টেনারো এবং উভে কুলের মতো খেলোয়াড়গণ ডার্মস্টাটের জার্সি গায়ে মাঠ কাঁপিয়েছেন।
ইতিহাস
ক্লাব প্রতিষ্ঠার প্রায় ৮০ বছর পর, ১৯৭৮–৭৯ মৌসুমে ডার্মস্টাট প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ১৯৭৮ সালের সালের ১২ই আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে লটার বুখমানের অধীনে ডার্মস্টাট হের্টার সাথে ০–০ গোলে ড্র করেছিল। তবে, তারা বুন্দেসলিগায় তাদের প্রথম মৌসুমটি স্মরণীয় করে রাখতে পারেনি, কেননা ১৯৭৮–৭৯ বুন্দেসলিগায় তারা ৭টি জয় এবং ৭টি ড্রয়ে মাত্র ২১ পয়েন্ট অর্জন করে পয়েন্ট তালিকার ১৮তম দল হিসেবে বুন্দেসলিগা হতে অবনমিত হয়েছিল।
একনাথ
থাম্ব|Sant Eknath একনাথ ছিলেন একজন বিশিষ্ট মারাঠি সন্ত, পণ্ডিত ও বারকরী সম্প্রদায়-ভুক্ত সন্তকবি। মারাঠি সাহিত্যের বিকাশের ক্ষেত্রে তাকে তার পূর্বসূরি ধ্যানেশ্বর ও নামদেব এবং উত্তরকালের তুকারাম ও সমর্থ রামদাসের মধ্যে সংযোগ-সাধনকারী মনে করা হয়। অধুনা ভারতের মহারাষ্ট্র রাজ্যের অন্তর্গত পৈঠনে একনাথ জন্মগ্রহণ করেছিলেন। তার পিতার নাম সূর্যনারায়ণ ও মাতার নাম রুক্মিণী। কথিত আছে, বাল্যকালে একদিন একনাথ একটি শিব মন্দিরের বাইরে বসে ছিলেন। এমন সময় তিনি একটি কণ্ঠস্বর শুনতে পান। ঐ কণ্ঠস্বর তাকে গৃহত্যাগ করে দেওঘরে গিয়ে গুরু জনার্দন স্বামীর সন্ধান করতে বলে। একনাথ গৃহত্যাগ করে দেওঘর চলে যান। পৈঠনে ফিরে এসে তিনি তার ঠাকুরদা ও ঠাকুরমার ইচ্ছানুসারে গিরিজা বাইকে বিবাহ করেন। পরবর্তীকালে তাদের সংসারে তিনটি সন্তানের জন্ম হয়েছিল। এঁরা হলেন গোদাবরী, হরি পণ্ডিত ও গঙ্গা। বহু বছর পরে যখন একনাথের স্বাস্থ্য ভেঙে পড়ে, তখন তিনি দেহত্যাগের সিদ্ধান্ত নেন। তিনি তার শিষ্য গব্বকে দায়িত্ব দেন, যেখানে তিনি রামায়ণ পাঠ শেষ করেছিলেন, সেখান থেকে রামায়ণ পাঠ করার। গোদাবরী নদীর তীরে শেষ ধর্মোপদেশ দানের পর, নদীতে প্রবেশ করে তিনি দেহত্যাগ করেন।
পরিচয়
একনাথের জীবৎকালের সঠিক তারিখ জানা যায় না। তবে প্রথাগত বিশ্বাস অনুসারে, তিনি খ্রিস্টীয় ১৬শ শতাব্দীর মধ্য থেকে শেষার্ধের ব্যক্তিত্ব ছিলেন। কিংবদন্তি অনুসারে, তিনি পৈঠনের এক ব্রাহ্মণ পরিবারে জন্মগ্রহণ করেন। বাল্যকালেই তিনি পিতৃমাতৃহীন হন। তার ঠাকুরদা ভানুদাস তাকে লালনপালন করেন। ভানুদাস ছিলেন বারকরী সম্প্রদায়ের এক বিশিষ্ট ব্যক্তিত্ব। কোনও কোনও সূত্র অনুসারে, ভানুদাস ছিলেন একনাথের প্রপিতামহ। সম্ভবত (তবে নিশ্চিত নয়) একনাথের গুরু জনার্দন ছিলেন একজন সুফি।
রচনা
একনাথ ভাগবত পুরাণ গ্রন্থের একটি পাঠান্তর রচনা করেছিলেন। এটি একনাথী ভাগবত নামে পরিচিত। এছাড়া তিনি ভাবার্থ রামায়ণ নামে রামায়ণ গ্রন্থের একটি পাঠান্তরও রচনা করেন। একনাথ রুক্মিণী স্বয়ম্বর হস্তমালক রচনা করেন। এটি ৭৬৪টি ওবীতে নিবদ্ধ এবং আদি শঙ্কর রচিত একই নামের একটি ১৪-শ্লোকী সংস্কৃত স্তোত্রের ভিত্তিতে লিখিত।
তার অন্যান্য রচনাগুলি হল শুকাষ্টক (৪৪৭ ওবী), স্বাত্মা-সুখ (৫১০ ওবী), আনন্দ-লহরী (১৫৪ ওবী), চিরঞ্জীব-পদ (৪২ ওবী), গীতা-সার ও প্রহ্লাদ-বিজয়। মারাঠি ভাষায় তিনি ভারুদ নামে এক নতুন ধরনের ভক্তিগীতি প্রচলন করেন। তিনি নিজে ৩০০টি ভারুদ রচনা করেছিলেন। এগুলি তিনি বারকরী সম্প্রদায়ে গাইতেন। তিনি অন্যান্য ভাষাতেও ভারুদ রচনা করেন। এছাড়া তিনি অভঙ্গ নামক গীতিকবিতার আকারেও ৩০০টি ভক্তিগীতি রচনা করেছিলেন। তিনি ছিলেন একজন ধর্মপ্রচারক। অনেক জায়গায় তিনি প্রকাশ্যে ধর্মোপদেশ দান করেছিলেন।
একনাথ মহারাষ্ট্র অঞ্চলে ‘বাসুদেব সংস্থা’ নামে একটি ধর্মীয় সংগঠন স্থাপন করেন। এই সংস্থার সদস্যদের বাসুদেব বলা হত। তারা বাড়ি বাড়ি পরিদর্শনে যেতেন বাড়ির সামনে দাঁড়িয়ে ভজন গানের মাধ্যমে ধর্মীয় বার্তা প্রচার করতেন।
দ্য মার্শিয়ান
দ্য মার্শিয়ান ২০১৫ সালে মুক্তিপ্রাপ্ত একটি মার্কিন কল্পবিজ্ঞান চলচ্চিত্র। চলচ্চিত্রটি পরিচালনা করেছেন রিডলি স্কট। মূল চরিত্রে অভিনয় করেছেন ম্যাট ডেমন। ৮৮তম একাডেমি পুরস্কার আসরে ৭টি বিভাগে মনোনয়ন পেয়েছে ‘দ্য মার্শিয়ান’।
কাহিনী
নভোচারী মার্ক ওয়াটনি মঙ্গল গ্রহ অভিযানে গেছেন। সেখানে একদিন একটি শক্তিশালী বালুঝড় থেকে বাঁচতে অভিযাত্রীরা দ্রুত ফিরে আসতে বাধ্য হন। এ সময় ছিটকে পড়েন ওয়াটনি। তাঁকে ‘মৃত’ ধরে নেন বাকিরা। কিন্তু মার্ক বেঁচে যান এবং চেতনা ফিরলে নিজেকে লাল গ্রহের প্রতিকূল পরিবেশে একাকী অবস্থায় আবিষ্কার করেন। সেখানে নেই খাবার, পানি আর বেঁচে থাকার উপযোগী পরিবেশ। তাই টিকে থাকার জন্য তাঁকে কাজে লাগাতে হয় নিজের উদ্ভাবনী ক্ষমতা, বুদ্ধিমত্তা এবং অসীম সাহস ও প্রাণশক্তি। তৈরি করেন খাবার আর বাসস্থান। একপর্যায়ে তিনি পৃথিবীতে সংকেত পাঠানোর একটা উপায় বের করে ফেললেন এবং জানিয়ে দিলেন, আমি বেঁচে আছি। লাখ লাখ মাইল দূরে নাসার একদল আন্তর্জাতিক বিজ্ঞানী নিরলস চেষ্টা শুরু করেন মার্শিয়ান বা মঙ্গলচারীকে পৃথিবীতে ফিরিয়ে আনার। একই সঙ্গে তাঁর সহযাত্রীরা একটি দুঃসাহসী পরিকল্পনা করেন উদ্ধার অভিযানের। অবিশ্বাস্য সব প্রচেষ্টা আর অফুরন্ত উদ্যমের পর বিশ্ববাসী দেখতে পায়, পৃথিবীতে ওয়াটনির নিরাপদ প্রত্যাবর্তন।
দ্য মার্শিয়ান নামের চলচ্চিত্রটি আগেরগুলোর চেয়ে আলাদা। আগের ছবিগুলোয় ভিনগ্রহের বাসিন্দাদের ব্যাপক ভূমিকা থাকত। দ্য মার্শিয়ান ছবিটায় বরং দেখানো হয়েছে, গ্রহটিতে একজন মানুষ আটকা পড়লে কীভাবে বেঁচে থাকবে। অ্যান্ডি উইয়ার দ্য মার্শিয়ান বই থেকে ছবির গল্প নেওয়া হয়েছে। ছবির গল্প যেমন রোমাঞ্চকর, ছবি তৈরির গল্পও কম যায় না।
গল্পটি এমন এক জায়গার, যা শুধু ছবিতেই দেখা সম্ভব। আর ছবিগুলো আছে কেবল নাসার কাছে। তাই নাসার সাহায্য ছাড়া ছবির পাত্রপাত্রীর হাঁটাচলা করা দুঃসাধ্য। নাসা কর্তৃপক্ষ গল্প শুনে আগ্রহ দেখিয়েছে এ কারণে যে তারাও প্রায় একই রকম গবেষণা চালাচ্ছে এখন। বিষয়টি হলো-মানুষ কীভাবে মঙ্গল গ্রহে জীবনধারণ করবে। তাই তারা সব রকম সহযোগিতার আশ্বাস দেয়। তথ্য ও উপাত্ত দিয়ে সাহায্য করা শুরু করে।
ছবিটির নির্মাণ শুরু হয় ২০১৪-র ২৪ নভেম্বর। হাঙ্গেরি ও জর্দানের ছয়টি জায়গা বেছে নেওয়া হয় লোকেশন হিসেবে। আর সেগুলো হলো-ওয়াদি রাম (জর্দান), বুদাপেস্ট (হাঙ্গেরি), কোর্ডা স্টুডিও ( হাঙ্গেরি), বুদারস এয়ারপোর্ট ( হাঙ্গেরি) এবং জর্দান ও হাঙ্গেরির আরো কিছু অংশ। সবচেয়ে বেশি চিত্রায়িত হয় কোরদা স্টুডিওতে।
লাল বিন পেস্ট
লাল বিন পেস্ট বা লাল বিন জাম কে জাপানি ভাষায় অ্যাডজুকি বিন পেস্ট বা আঙ্কো বলা হয়। এটি পূর্ব এশিয়ান খাদ্যে লাল বিন ("আজুকি বিনস" নামে পরিচিত) দিয়ে তৈরি একটি পেস্ট । এই পেস্ট বিন সিদ্ধ করে তৈরি করা হয়, তারপরে ম্যাশ বা গ্রাইন্ড করা হয়। এই পর্যায়ে, পেস্টটি যেমন হয় তেমন মিষ্টি হতে পারে। পেস্টের রঙ সাধারণত গাঢ় লাল হয়, যা শিমের ভুষি থেকে হয়। কোরিয়ান খাবারে রান্না করার আগেও আজুকি বিনের খোসা ছাড়িয়ে সাদা পেস্ট তৈরি করা যেতে পারে ।  রান্নার পরে চেলে নিয়েও ভুষি দূর করা যায়, তবে মিষ্টি দেওয়ার আগে, একটি লাল পেস্ট যা মসৃণ এবং আরও সমসত্ত্ব হয়।
ব্যুৎপত্তি
জাপানি ভাষায়, লাল বিন পেস্ট বোঝাতে বেশ কয়েকটি নাম ব্যবহার করা হয়; যেমন an  anko  এবং ogura (小倉)। নিখুঁতভাবে বলতে 'আন' বলতে যে কোনো মিষ্টি, ভোজ্য, পেস্টকে বোঝায়। 'আন' এর অন্যান্য সাধারণ রূপগুলি হল:
কোরিয়ান ভাষায়, প্যাট ( 팥, " ভি অ্যাঙ্গুলারিস "), কং ( 콩"বিন" ) এর বিপরীত। কোয়ালিফায়ার ছাড়া কং এর অর্থ সাধারণত সয়াবিন। যেহেতু সো (소) এর অর্থ 'পুর' বা ফিলিং, তাইপাতসো ( 팥소) শব্দটির অর্থ হল 'প্যাট ফিলিং'। ড্যান ( 단 , "মিষ্টি") প্যাটসোর সাথে সংযুক্ত করে দানপাট-সো ( 단팥소 ) তৈরি হয়।এটি মিষ্টি লাল বিনের পেস্ট, প্রায়শই এটিকে দানপাট ( 단팥 বলে 단팥 ; "মিষ্টি প্যাট ") বলে।
জাপানি
জাপানি খাবার এবং মিষ্টান্নগুলিতে, সর্বাধিক সাধারণ প্রকারগুলি হ'ল:
কোরিয়ান
থাম্ব|পাতসো (লাল বিন পেস্ট) কোরিয়ান খাবার এবং মিষ্টান্নগুলিতে, সর্বাধিক সাধারণ প্রকারগুলি হ'ল:
চাইনিজ
লাল বিন পেস্ট অনেকগুলি চৈনিক খাদ্যে ব্যবহৃত হয়, যেমন:
জাপানি
লাল শিমের পেস্ট অনেক জাপানি মিষ্টিতে ব্যবহৃত হয়।
কোরিয়ান
লাল শিমের পেস্ট বিভিন্ন কোরিয়ান খাবার এবং মিষ্টান্নে ব্যবহৃত হয়:
আরো দেখুন
Red bean paste
কোচ রাজবংশ
ঐতিহাসিক পটভূমি
পাল রাজবংশ পতনের পর কামরুপ রাজ্য কয়েকটি ক্ষুদ্র অংশে বিভক্ত হয়। ব্রহ্মপুত্র নদীর উত্তর পাড়ে শুতীয়া রাজ্য স্থাপিত হয়। ব্রহ্মপুত্র নদীর দক্ষীন পাড়ে আহোম রাজ্য ও পশ্চিমে কছাড়ী রাজ্য, বারভূইঞা রাজ্য ও কমতা রাজ্য প্রতিষ্ঠিত হয়। কমতা রাজ্যের শেষ রাজার নাম নিলাম্বর। ১৪৯৮ সনে গৌরের আলাউদ্দিন হুসেইন সাহ নীলাম্বরকে যুদ্ধে পরাস্ত করে কমতা রাজ্য দখল করে ও তার পুত্র দানিয়েলকে কমতা রাজ্যের শাসনকর্তা ঘোষণা করেন। কিছুদিন পর হারুপ নারায়নের নেতৃত্বে বারভূইঞারা দানিয়েলকে যুদ্ধে পরাস্ত করে হত্যা করেন। এই সময়ে কোচ (মেচ) জনগোষ্ঠীর নেতা হাড়িয়া মণ্ডল ও তার পত্নী হীরার গর্ভে বিশু নামক পুত্র সন্তানের জন্ম হয়। বিশু পরবর্তী সময়ে বিভিন্ন জনগোষ্ঠীকে একত্রিত করে বারভূইঞাদের পরাস্ত করে সমগ্র কমতা রাজ্যের শাসন নিজের হাতে ন্যাস্ত করেন। রাজসিংহাসনে বসে তিনি বিশ্ব সিংহ নামে বিখ্যাত হন।
কোচ রাজবংশের প্রারম্ভ
কোচ রাজবংশের প্রথম রাজার নাম বিশ্ব সিংহ। তিনি ১৫১৫ সনে কমতা রাজ্যের সিংহাসনে বসেন। জে এন সরকারের মতে, তিনি ছিলেন একজন ক্ষমতাশালী কোচ জনগোষ্ঠীর লোক যা মেস,গারো,থারু ও ড্রাবিয়ান গোষ্ঠীর সংহতি ও মঙ্গোলীয় জনগোষ্ঠীর সমষ্টি ছিল।
কোচ নামক রাজ্যটি ৪র্থ থেকে ১২ শতক পর্যন্ত কামরুপ রাজ্যের অন্তর্গত ছিল ও এখানে বর্মন বংশ, পাল বংশ ও ম্লেছ বংশ রাজত্ব করেছিল। ১২ শতক অঞ্চলটি কমতা রাজ্যের অন্তর্গত হয় ও খেন রাজবংশ রাজধানী কমতায় রাজত্ব করে। প্রখাত খেন রাজবংশের রাজারা হলেন নীলধ্বজ, চক্রধ্বজ ও নীলাম্বর। প্রায় ১৪৯৮ সন পর্যন্ত খেন রাজবংশ কমতায় রাজত্ব করেন কিন্তু আলাউদ্দিন হুসেইন সাহ যুদ্ধে পরাস্ত করে কমতা রাজ্য দখল করে ও পুত্র দানিয়েলকে সিংহাসনে বসান। পরবর্তী সময়ে স্থানীয় বারভূঞা ও আহোম রাজা চুহুংমংয়ের সহিত সংঘর্ষ হয় ফলে রাজ্যটি নিয়ন্ত্রণ হারায়। দানিয়েলের পতনের পর রাজ্যটিতে অশান্তি বিরাজমান হয়। বারভূঞারা কয়েকটি ছোট ছোট অঞ্চল শাসন করা আরম্ভ করেন। এদের মধ্যে হাজো নামক ব্যক্তির জীরা ও হীরা নামক দুইটি কন্যা ছিল। অঞ্চলটির অপর পাড়ে চিকনা পাহাড় নামক স্থানে হাড়িয়া মণ্ডল নামক একজন মেস নেতার শাসন ছিল। চিকনা অঞ্চলের সহিত সম্পর্ক স্থাপন করার জন্য তিনি তার দুই কন্যাকে হাড়িয়া মণ্ডলের সহিত বিবাহ করান। জীরার গর্ভে মদন ও চন্দন নামক সন্তান ও হীরার গর্ভে শিশু(শিষ্য সিংহ) ও বিশু(বিশ্ব সিংহ) জন্ম গ্রহণ করেন। চারজন ভাতৃর মধ্যে বিশু (বিশ্ব সিংহ) বেশি বুদ্ধিমান ও শক্তিমান ছিলেন। বিশ্ব সিংহের পিতা হাড়িয়া মণ্ডলকে কোচ বংশের আদি পুরুষ বলা হয়।
বিশ্ব সিংহ গোত্রের প্রধানের সহযোগিতা চান এবং শক্তিশালী বারভূঞাদের পরাস্ত করার জন্য ১৫০৯ সনে অভিযান চলান। তিনি ঔগুরি, বনগাঁও, ফুলগুরী, বিজনী ও পাণ্ডুতে বারভূঞাদের পরাস্ত করেন। ১৫১৫ সনে তিনি পূর্বে বরনদী ও পশ্চিমে করতোয়া নদীকে সীমানা নির্ধারন করে নিজেকে কমতা রাজ্যের রাজা রুপে প্রকাশ করেন। তিনি রাজধানী চিকনা থেকে কমতাপুরে (বর্তমানে কান্তাপুর) স্থানান্তর করেন।
বিশ্ব সিংহ ক্ষমতায় আসার পর ব্রাহ্মণ পণ্ডিতদের কোচ রাজবংশের দৈবীক শক্তির অধিকারী বলে প্রচার করে তাদের ক্ষত্রিয়ের মর্যদা দেন। এইভাবে তারা হিন্দুধর্মাবলম্বী হয়ে পরে।
বিশ্ব সিংহের পর নরনারায়ণ হলে ও শুক্লধ্বজ (চিলারায়) সেনাপতি হলে কোচ রাজ্য উন্নতির শিখরে পৌছায়। নরনারায়ণ চিলারায়ের পুত্ৰ রঘুদেবকে রাজ্যের পূর্ব‌ অংশ কোচ হাজোর শাসক করেন। নরনারায়ণের মৃত্যুর পর রঘুদেব নিজেকে স্বাধীন রাজা ঘোষণা করে।তারপর কামতা রাজ্য স্থায়ীভাবে কোচ বিহার ও কোচ হাজোতে ভাগ হয়।
নরনারায়ণ মহাপুরুষ শ্রীমন্ত শঙ্করদেবের সংস্পৰ্শে এসেছিলেন ও জীবনের শেষের দিকে তিনি তার সভাতে গুরুজন্দের স্থান দিয়েছিলেন। শঙ্করদেব কোচ রাজ্যে  সত্ৰ স্থাপন করেছিলেন।
কোচ বিহারের শাসক
কোচ বিহারের মহারাজা জগদ্দীপেন্দ্ৰ নারায়ণ
দরংএর শাসক
কোচ বিহারের লক্ষ্মী নারায়ণের সহযোগিতায় ১৬১২ সনে মোগলরা পরীক্ষিত নারায়ণকে আক্ৰমণ করে।তার রাজত্ব কোচ হাজো, পশ্চিমে সংকোশ নদী ও পূর্বে‌ বরনদী দ্বারা আবদ্ধ ছিল, সে বছরের শেষ নাগাদ যা দখল করা হয়েছিল। মোগল সম্রাটের সঙ্গে শ্রোতা হিসেবে পরীক্ষিত নারায়ণকে দিল্লীতে  পাঠানো হয় যদিও তার ভাই বলিনারায়ণ আহোম রাজ্য এ আশ্ৰয় নেয়। ভরলী নদী ও বরনদীর পূর্ব‌ অংশে কিছু বারভূঞা রাজার শাসন ছিল কিন্তু শীঘ্রই মোগলরা  তাদের ক্ষমতাচ্যুত করে । ১৬১৫ সনে  সৈয়দ  হাকিম ও সৈয়দ  আবু বকরের নেতৃত্বতে মোগলরা আহোম রাজ্য আক্ৰমণ করে। আহোমদের হাতে তারা পরাস্ত হয়ে বরনদী থেকে পিছু হটতে বাধ্য হয়। আহোম রাজা প্ৰতাপ সিংহ তারপর বলিনারায়ণকে বরনদী ও ভরলী নদীর মাঝে নতুন লাভ করা অঞ্চল মিত্র হিসেবে দান করে ও অঞ্চলটিকে "দরং" নাম দেয়। ১৮২৬ সনে ব্ৰিটিশ শাসন শুরু হবার আগ পর্যন্ত এতে বলিনারায়ণের বংশ‍ রাজত্ব করে।
বিজনীর শাসক
বিজনীর শাসকরা কোচ বিহারের পূর্বে‌ সংকোশ ও মানস নদীর মাঝের অঞ্চলে রাজত্ব করেছিল।
কাঁচেরকোল ইউনিয়ন
কাঁচেরকোল ইউনিয়ন বাংলাদেশের খুলনা বিভাগের ঝিনাইদহ জেলার শৈলকুপা উপজেলার একটি ইউনিয়ন পরিষদ।   এটি (১৪.৭০)বর্গ কিমি এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১২৭১ জন। ইউনিয়নটিতে মোট গ্রামের সংখ্যা ১৪ টি ও মৌজার সংখ্যা ৫ টি।হাট/বাজার সংখ্যা -৪ টি। ইউনিয়নটির বর্তমান চেয়ারম্যান হলেন এ্যড.সালাউদ্দিন জোয়ার্দ্দার।
গ্রামসমুহ
ইউনিয়নটিতে ১৪টি গ্রাম রয়েছে।সেগুলো হল-
১.কাঁচেরকোল
২.উত্তর কচুয়া
৩.খন্দকবাড়িয়া
৪.মির্জাপুর
৫.বোয়ালিয়া
৬.জাংগালিয়া
৭.বালিয়াঘাট
৮.বৃত্তিদেবী রাজনগর
৯.ধর্মপাড়া
১০.ধুলিয়াপাড়া
১১.মধুদহ
১২.রতিডাংগা
১৩.ছাদেকপুর এবং
১৪.হামদামপুর
শিক্ষাপ্রতিষ্ঠান
ইউনিয়নটিতে ১০টি সরকারি প্রাথমিক বিদ্যালয়,২টি মাধ্যমিক বিদ্যালয় এবং ২টি মাদ্রাসা আছে।
<references group="http://kancherkolup.jhenaidah.gov.bd" responsive="" />
সুশীলকুমার মুখোপাধ্যায়
ড.সুশীলকুমার মুখোপাধ্যায়  (১৩ অক্টোবর ১৯১৪ - ১৮ নভেম্বর ২০০৬) ছিলেন একজন ভারতীয় বাঙালি মৃত্তিকাবিজ্ঞানী এবং বিশিষ্ট শিক্ষাবিদ। সয়েল সায়েন্স বা মৃত্তিকা বিজ্ঞান ও মৃত্তিকা রসায়ন গবেষণায় ভারতে তিনি ছিলেন অগ্রণীর ভূমিকায়। কলকাতা ও কল্যাণী বিশ্ববিদ্যালয়ের উপাচার্য ছিলেন তিনি।
জন্ম ও প্রারম্ভিক জীবন
সুশীলকুমার মুখোপাধ্যায়ের জন্ম ১৯১৪ খ্রিস্টাব্দের ১৩ অক্টোবর ব্রিটিশ ভারতের অধুনা  বাংলাদেশের বরিশাল জেলার কুলকাঠি গ্রামে। পিতা হোমিওপ্যাথি চিকিৎসক ভগবতীচরণ মুখোপাধ্যায় স্বদেশী আন্দোলনে ঘনিষ্ঠভাবে যুক্ত ছিলেন। গ্রামের স্কুলে অষ্টম শ্রেণী পর্যন্ত পড়ার পর তিনি কলকাতায় চলে আসেন এবং রিপন স্কুলে ভর্তি হন। ম্যাট্রিক পাশের পর  রিপন কলেজ (বর্তমানে সুরেন্দ্রনাথ কলেজ) থেকে আইএসসি ও রসায়নে অনার্সসহ বিএসসি পাশ করেন। ১৯৩৬ খ্রিস্টাব্দে কলকাতা বিশ্ববিদ্যালয় হতে ভৌত রসায়নে প্রথম শ্রেণীতে প্রথম হয়ে এমএসসি পাশ করেন। বিশিষ্ট রসায়নবিদ নীলরতন ধর, জ্ঞানচন্দ্র ঘোষ, শান্তি স্বরূপ ভাটনগর প্রমুখেরা তার উচ্চ প্রশংসা করেন। এরপর তিনি কলকাতা বিশ্ববিদ্যালয়ের বিশিষ্ট রসায়নবিদ  জ্ঞানেন্দ্রনাথ মুখোপাধ্যায়ের   অধীনে গবেষণা শুরু করেন।  ১৯৩৮ খ্রিস্টাব্দে কৃষি গবেষণার সঙ্গে যুক্ত ইন্ডিয়ান (তৎকালীন ইম্পেরিয়াল) এগ্রিকালচারাল রিসার্চ ইনস্টিটিউটে অ্যাসোসিটরশিপ কার্যক্রম সমাপ্ত করেন। ১৯৪৫  খ্রিস্টাব্দে "ইলেক্ট্রোকেমিস্ট্রি অফ ক্লে"র উপর গবেষণায় তিনি ডিএসসি ডিগ্রি অর্জন করেন।  তিনি শিক্ষক আচার্য প্রফুল্লচন্দ্র রায়ের নির্দেশ—বড়ো হয়ে যেন দেশের মুখ রাখতে পারিস পালন করতে শিক্ষকের ন্যায় সহজ সরল অনাড়ম্বর জীবনযাপনে দীর্ঘদিন গবেষণার কাজে লিপ্ত ছিলেন।
কর্মজীবন
অধ্যাপক জ্ঞানেন্দ্রনাথ মুখোপাধ্যায়ের নেতৃত্বে ১৯৪৩ খ্রিস্টাব্দে দেশের সয়েল তথা মৃত্তিকা সম্পদের উপর জাতীয় পরিকল্পনায় সর্বেক্ষণ কার্যসূচি গৃহীত হলে, সুশীলকুমার পূর্ব ভারতের সর্বেক্ষণের প্রধান হন। মৃত্তিকা সংক্রান্ত নানা পরীক্ষানিরীক্ষায় অনেকসময় বিপদের ঝুঁকি নিয়ে সুন্দরবনের গভীর জঙ্গলে, পূর্ব বাংলার উপকূলবর্তী অঞ্চলে, ওড়িশার নির্জন সমুদ্রতটে, উত্তরবঙ্গ ও অসমের পার্বত্য ও জঙ্গলাকীর্ণ অঞ্চলে ঘুরতে হয়েছে। মৃত্তিকা-কণা, মৃত্তিকার আয়ণ-এক্সচেঞ্জ, থার্মোডায়নামিক্স ইত্যাদি বিষয়ে তার গবেষণা আন্তর্জাতিক স্তরে স্থান লাভ করেছে। ১৯৪৭ খ্রিস্টাব্দে তিনি কলকাতা বিশ্ববিদ্যালয়ের রসায়ন বিভাগের অধ্যাপক হন। ১৯৫৭ খ্রিস্টাব্দে তিনি "ইউনেস্কো-প্রফেসর" পদ নিয়ে ইন্দোনেশিয়া যান। জার্মান, ফরাসি, রুশভাষা তার আয়ত্তে ছিল, পরে ডাচ ও ইন্দোনেশিয় ভাষাও শিখেছিলেন। ইন্দোনেশিয়ায় তিন বৎসর অবস্থানকালে সেখানে শুধু বিজ্ঞানের শিক্ষা দেন নি, তিনি রসায়ন, পদার্থবিজ্ঞান ও গণিত বিষয়ে মনোগ্রাফ তথা প্রকরণগ্রন্থ রচনা করে দিয়েছিলেন। তিনি ১৯৬০ খ্রিস্টাব্দের আচার্য সত্যেন্দ্রনাথ বসুর আগ্রহে কলকাতায় ফিরে আসেন এবং ইন্ডিয়ান অ্যাসোসিয়েশন ফর দ্য কালটিভেশন অব সায়েন্সে 'প্রফেসর অফ ম্যাক্রোমলিকিউলস' পদে যোগ দেন। কিন্তু এক বছরের মধ্যেই তিনি রসায়ন বিভাগের ডিন ও প্রধান হয়ে নবগঠিত  কল্যাণী বিশ্ববিদ্যালয়ে আসেন। এই সময়েই তিনি  প্রশান্তচন্দ্র মহলানবিশের আগ্রহে ইন্ডিয়ান স্ট্যাটিস্টিক্যাল ইনস্টিটিউটে নোবেলজয়ী ব্রিটিশ প্রাণরসায়নবিদ  রিচার্ড লরেন্স মিলিংটন সিঞ্জের সঙ্গে যৌথভাবে "পৃথিবীতে প্রাণের উৎস সন্ধানে" গবেষণা পরিকল্পনায়  যুক্ত হন। ১৯৬৫ খ্রিস্টাব্দে তিনি প্রথম আচার্য পি সি রায় প্রফেসর অফ এগ্রিকালচারাল কেমিস্ট্রি অ্যান্ড সয়েল সায়েন্স সম্মানজনক পদে আসীন হন। ১৯৬৮ খ্রিস্টাব্দে তিনি  কল্যাণী বিশ্ববিদ্যালয়ের উপাচার্য নিযুক্ত হন। কলকাতা বিশ্ববিদ্যালয়ের উপাচার্য ছিলেন ১৯৭৬ খ্রিস্টাব্দ হতে ১৯৭৮ খ্রিস্টাব্দ পর্যন্ত।
অধ্যাপক মুখোপাধ্যায় কর্মজীবনে অধ্যাপনা ও দীর্ঘ গবেষণার কাজে থেকেও দেশে-বিদেশর বিভিন্ন সংস্থার সঙ্গে যুক্ত থেকেছেন।
সুজান বোম্বার্ডিয়ারকে খুন
'''সুজান এ. "সুজি" বোম্বার্ডিয়ার''' (মার্চ ১৪, ১৯৬৬ - জুন ২২, ১৯৮০), হচ্ছেন ২২ জুন, ১৯৮০ তারিখে অপহরণ, ধর্ষণ ও হত্যার শিকার হওয়া নারী। ২৭ শে জুনে একজন জেলে সান ফ্রান্সিসকো থেকে ৬০ মাইল (৯৭ কিলোমিটার) পূর্বে ক্যালিফোর্নিয়ার আন্তিয়চের পূর্বদিকে সান জোয়াকিন নদীতে ভাসমান অবস্থায় তার লাশ  খুঁজে পায়। ১১ ডিসেম্বর, ২০১৭ তারিখে ব্যাপক ডিএনএ প্রোফাইলিংয়ের পর ৬৩ বছর বয়সী মিচেল লিন বাকম নামে একজন দোষী সাব্যস্ত যৌন অপরাধীকে প্রধান সন্দেহভাজন হিসেবে গ্রেপ্তার করা হয়। তার বিরুদ্ধে অপহরণ, ধর্ষণ, মুখ-মৈথুন, হত্যা এবং মারাত্মক অস্ত্র ব্যবহারের সাথে হত্যার অভিযোগ আনা হয়েছে। এটি ছিল আন্তিয়চের সবচেয়ে পুরোনো শীতল হত্যা মামলা। বোম্বার্ডিয়ার হত্যার সময় ব্যাকম তার পরিবারের কাছে পরিচিত ছিল।
বোম্বার্ডিয়ারকে ধর্ষণ করা হয়, বুকে ছুরিকাঘাত করা হয় এবং তার হৃদপিণ্ড ছিদ্র হয়ে যায়। তিনিতার ভাতিজির বাচ্চা লালন-পালন করার সময় আন্তিয়চের তার বোনের টাউনহোম থেকে তাকে অপহরণ করা হয়েছিল। তার বোন স্টেফানি মুলেন ভোর ৪:০০ টায় বাড়ি পৌঁছেছিলেন। বোম্বার্ডিয়ারকে নিখোঁজ অবস্থার কথা জানতে পারেন। বোম্বার্ডিয়ারের বাবা টেড বলেছিলেন যে তিনি তার হত্যাকারীকে চেনেন, কারণ সেখানে জোর করে প্রবেশ করা হয়নি।
পটভূমি
১৯৭৩ সালে বাকমকে বেশ কয়েকটি অপরাধের জন্য বিচার করা হয়, দোষী সাব্যস্ত করা হয় এবং পাঁচ বছরের কারাদণ্ড দেওয়া হয়। ১৯৮১ সালে তিনি আরও বেশ কয়েকটি অপরাধের জন্য দোষী সাব্যস্ত হন এবং ২৪ বছরের কারাদণ্ডে দণ্ডিত হন। ২০০২ সালে তিনি যৌন অপরাধী হিসেবে নিবন্ধন করতে ব্যর্থ হন এবং চার বছরের কারাদণ্ডে দণ্ডিত হন।
সন্দেহ
মিচেল লিন বাকম (জন্ম মার্চ ২১, ১৯৫৪) ক্যালিফোর্নিয়ার নাইটসেনের বাসিন্দা। তার বাদামী চোখ, এবং বাদামী চুল রয়েছে। তার বয়স ৫'৭", এবং ওজন ১৮৫ পাউন্ড। তিনি দীর্ঘদিন ধরে এই মামলায় সন্দেহভাজন ছিলেন। কর্তৃপক্ষ বাকমের ডিএনএ অন্যান্য শীতল কেসের সাথে মেলানোর চেষ্টা করবে।
বৈচিত্র্যের মধ্যে ঐক্য
"বৈচিত্র্যের মধ্যে ঐক্য" ধারণা ও সম্পর্কিত বাক্যাংশটি অনেক পুরানো এবং পশ্চিমা ও পূর্ব পুরানো বিশ্ব উভয় সংস্কৃতিতে প্রাচীনকাল থেকে ফিরে এসেছে। বাস্তুবিদ্যা, বিশ্ববিদ্যা, দর্শন, ধর্ম ও  রাজনীতি সহ অনেক ক্ষেত্রেই এর প্রয়োগ রয়েছে।
কি হুই কোয়ান
কোয়ান ২০২১ সালে অভিনয়ে ফিরেন। তিনি বিজ্ঞান কল্পকাহিনী চলচ্চিত্র এভরিথিং এভরিওয়েআর অল অ্যাট ওয়ান্স (২০২২)-এ অভিনয় করে বিপুল সমাদৃত হন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন এবং একাডেমি পুরস্কারের মনোনয়ন লাভ করেন।
রিবেং ইউনি
রিবেং ইউনি (𑄢𑄨𑄝𑄬𑄁𑄃𑄨𑄅𑄪𑄚𑄨) চাকমা লিপি প্রদর্শনের জন্য নির্মিত একমাত্র ইউনিকোড ফন্ট। ইউনিকোডে চাকমা লিপির অবস্থান U+11100 থেকে U+1114F পর্যন্ত। চাকমা ভাষায় 'রিবেং' শব্দের অর্থ গাছের মূল কাণ্ড আর ইউনিকোডের সংক্ষিপ্ত রূপ 'ইউনি' মিলিয়ে ফন্টটির নাম রিবেং ইউনি রাখা হয়। ফন্টটি এসআইএল ওপেন ফন্ট লাইসেন্সের অধীনে প্রকাশিত।
ফন্টটির নির্মাতা হলেন জ্যোতি চাকমা এবং সুজ মরিজ চাকমা। এ কাজে তাদের সহায়তা করেন য়োহন জুরাস্কি (পোল্যান্ড)। প্রথমে তারা ভাষা গবেষকদের সহায়তায় প্রাচীন চাকমা লিপিটিকে সুসংহত করে এর নাম দেন 'আলাম'। বছরখানেক চেষ্টা চালানো হয় ফন্টটিকে ইউনিকোডে রূপান্তরের জন্য। নানা পরীক্ষা-নিরীক্ষার পর তারা চাকমালিপি ইউনিকোডে রূপান্তরে সক্ষম হন এবং ফন্টটির নামকরণ করা হয় 'রিবেং ইউনি'।
হিন্দু মন্দির
স্টেলা ক্র্যামরিসচের মতে, হিন্দু মন্দিরের প্রতীকতত্ত্ব ও গঠনভঙ্গিমা বৈদিক ঐতিহ্যের মধ্যেই নিহিত আছে। একটি মন্দিরের মধ্যে হিন্দু বিশ্বতত্ত্বের সকল ধারণার সন্ধান পাওয়া যায়। এরমধ্যে ভাল, মন্দ ও মানবিক দিকগুলির সঙ্গে সঙ্গে হিন্দুর কালচক্র ধারণা এবং পুরুষার্থ ধারণার সব কিছুই প্রতীকের মাধ্যমে প্রকাশিত হয়। ধর্ম, কাম, অর্থ, মোক্ষ, কর্ম ও ভক্তির দার্শনিক ধারণাগুলিও প্রতীকের মাধ্যমে মন্দিরে উপস্থিত থাকে।
হিন্দু মন্দিরে প্রতীকের মাধ্যমে উপস্থিত আধ্যাত্মিক আদর্শগুলির কথা পাওয়া যায় ভারতের প্রাচীন সংস্কৃত ধর্মগ্রন্থগুলিতে (যেমন, বেদ, উপনিষদ্‌ ইত্যাদি)। অন্যদিকে মন্দিরের গঠনভঙ্গি কেমন হওয়া উচিত, তা বর্ণিত হয়েছে স্থাপত্য-সংক্রান্ত সংস্কৃত প্রবন্ধগ্রন্থগুলিতে (যেমন, বৃহৎসংহিতা, বাস্তুশাস্ত্র ইত্যাদি)। মন্দিরের নকশা, অলংকরণ, পরিকল্পনা ও নির্মাণশৈলীর মধ্যে প্রাচীন প্রথা ও রীতিনীতি, জ্যামিতিক প্রতীকতত্ত্ব এবং হিন্দুধর্মের বিভিন্ন সম্প্রদায়ের নিজস্ব বিশ্বাস ও মূল্যবোধকে প্রতিফলিত করে। হিন্দু মন্দিরগুলি হিন্দুদের আধ্যাত্মিক গন্তব্য। সেই সঙ্গে মন্দিরগুলিকে কেন্দ্র করে প্রাচীন শিল্পকলা, সম্প্রদায়গত উৎসব ও আঞ্চলিক বাণিজ্যিক কেন্দ্র গড়ে উঠেছে।
অঞ্চল ও সম্প্রদায়ভেদে মন্দিরগুলির গঠনভঙ্গিমা ও নির্মাণশৈলীর মধ্যে পার্থক্য দেখা যায়। তা সত্ত্বেও হিন্দু মন্দিরগুলির মধ্যে কিছু সাধারণ মৌলিক ধারণা, প্রতীকতত্ত্ব ও বিষয়গত মিল দেখা যায়। মন্দিরের প্রাচুর্য দেখা যায় মূলত দক্ষিণ এশিয়া (প্রধানত ভারত ও নেপাল) এবং দক্ষিণপূর্ব এশিয়ার বিভিন্ন দেশে (প্রধানত কম্বোডিয়া, ভিয়েতনাম, ইন্দোনেশিয়ার দ্বীপাঞ্চল ও মালয়েশিয়া)। ফিজি, মরিশাস, গুয়ানা, সুরিনাম, দক্ষিণ আফ্রিকা, ইউরোপ ও উত্তর আমেরিকায় যেখানে হিন্দু জনসংখ্যা উল্লেখযোগ্য সেখানেও প্রচুর মন্দির গড়ে উঠেছে। হিন্দু মন্দিরের বর্তমান অবস্থা ও বহিরাকৃতির মধ্যে কয়েক সহস্রাব্দ ধরে বিবর্তনশীল হিন্দু শিল্পকলার মিশ্রণ চোখে পড়ে। খ্রিস্টীয় ১২শ শতাব্দীর পর থেকে হিন্দুধর্ম ও ইসলামের মধ্যে যে সংঘর্ষ চলে আসছে, তারও প্রভাব হিন্দু মন্দিরগুলির উপর পড়েছে।
কয়েকটি উল্লেখযোগ্য হিন্দু মন্দির হল কাশী বিশ্বনাথ মন্দির, চারধাম মন্দির-চতুষ্টয় (পুরী জগন্নাথ মন্দির, রামনাথস্বামী মন্দির, দ্বারকাধীশ মন্দির, ও বদ্রীনাথ মন্দির), ছোটো চারধাম মন্দির-চতুষ্টয় (বদ্রীনাথ মন্দির, কেদারনাথ মন্দির, গঙ্গোত্রী, যমুনোত্রী), জ্যোতির্লিঙ্গ মন্দিরসমূহ, ৫১টি শক্তিপীঠ মন্দিরসমূহ, তিরুপতি বালাজি মন্দির, কামাখ্যা মন্দির ইত্যাদি। পশ্চিমবঙ্গ রাজ্যের কয়েকটি বিখ্যাত মন্দির হল কপিলমুনির মন্দির কালীঘাট মন্দির,  দক্ষিণেশ্বর মন্দির, বেলুড় মঠ, তারাপীঠ মন্দির, তারকেশ্বর মন্দির, শ্রী স্বামীনারায়ণ মন্দির ইত্যাদি। বাংলাদেশের একটি বিখ্যাত মন্দির হল ঢাকেশ্বরী মন্দির।
গুরুত্ব ও তাৎপর্য
হিন্দু মন্দিরগুলি শিল্পকলা, ধর্মীয় বিশ্বাস, মূল্যবোধ ও হিন্দু জীবনদর্শনের এক সংমিশ্রণ। এগুলি হল একটি পবিত্র ক্ষেত্রের মধ্যে মানুষ, দেবতা ও পুরুষের (ব্রহ্ম) মিলনকেন্দ্র। thumb|360x360px|৯X৯ (৮১) গ্রিড-বিশিষ্ট ‘পরম সায়িক’ নকশা দেখা যায় বৃহদাকার প্রথাগত হিন্দু মন্দিরগুলিতে। হিন্দু মন্দির নির্মাণে যে বিভিন্ন প্রকার গ্রিড ব্যবহৃত হয়, এটি তার মধ্যে অন্যতম। এই ধরনের মন্দির হল সামঞ্জস্যপূর্ণ আকৃতির মন্দির। এখানে প্রত্যেকটি সমকেন্দ্রিক নকশার বিশেষ গুরুত্ব আছে। ‘পৈশাচিক পাদ’ নামে পরিচিত বাহ্যিক নকশাটি অসুর বা অশুভের প্রতীক। অন্যদিকে ভিতরের ‘দৈবিক পাদ’ নকশাটি দেবতা বা শুভের প্রতীক। শুভ ও অশুভের মধ্যে এককেন্দ্রিক ‘মানুষ পাদ’ মানবজীবনের প্রতীক। প্রতিটি নকশা ‘ব্রহ্মপাদ’কে ঘিরে থাকে। ব্রহ্মপাদ সৃষ্টিশক্তির প্রতীক। এখানেই মন্দিরের প্রধান দেবতার মূর্তি থাকে। ব্রহ্মপাদের একেবারে কেন্দ্রস্থলটি হল ‘গর্ভগৃহ’। এটি সবকিছু ও সবার মধ্যে অবস্থিত ব্রহ্মের প্রতীক। প্রাচীন ভারতীয় ধর্মগ্রন্থগুলিতে মন্দিরকে বলা হয়েছে ‘তীর্থ’। এটি একটি পবিত্র ক্ষেত্র যার পরিবেশ ও নকশা হিন্দু জীবনদর্শনের প্রতিটি ধারণাকে প্রতীকের মাধ্যমে প্রকাশ করে। জীবন সৃষ্টি ও রক্ষার প্রতিটি বিশ্বজনীন উপাদান হিন্দু মন্দিরে উপস্থিত – আগুন থেকে জল, দেবতার মূর্তি থেকে প্রকৃতি, পুরুষ থেকে নারীসত্ত্বা, অস্ফুট শব্দ ও ধূপের গন্ধের থেকে অনন্ত শূন্যতা ও বিশ্বজনীনতা – সবই মন্দিরের মূল আদর্শের অন্তর্গত।
সুজান লেওয়ান্ডোস্কি বলেছেন, সবকিছুই এক এবং সবকিছুই পরস্পরের সঙ্গে যুক্ত – এই বিশ্বাসকে কেন্দ্র করেই হিন্দু মন্দির নির্মাণের মূল নকশাটি প্রস্তুত করা হয়। ৬৪-গ্রিড বা ৮১-গ্রিড গাণিতিকভাবে নির্মিত স্থান ও শিল্পকলায় মণ্ডিত স্তম্ভের মধ্য দিয়ে তীর্থযাত্রীকে স্বাগত জানানো হয়। মানবজীবনের গুরুত্বপূর্ণ ধারণাগুলি – যেমন অর্থ (উন্নতি, সম্পদ), কাম (বিনোদন, যৌনতা), পুরুষার্থ (সদ্গুণ ও নৈতিক জীবন) ও মোক্ষ (জাগতিক বন্ধন থেকে মুক্তি, আত্মজ্ঞান) – এগুলির অনুসন্ধানে মানুষকে প্রবুদ্ধ করার জন্য স্তম্ভগুলি খোদাইচিত্র বা মূর্তিতে শোভিত থাকে। মন্দিরের কেন্দ্রে, সাধারণত দেবতার নিচে বা কোনো কোনো ক্ষেত্রে উপরে বা পাশে, খানিকটা ফাঁকা জায়গা রাখা হয়। এখানে কোনো অলংকরণ থাকে না। এটি সর্বোচ্চ উপাস্য ব্রহ্ম বা পুরুষের প্রতীক। ব্রহ্ম নিরাকার, সর্বত্রব্যাপী, সবকিছুর মধ্যে যোগসূত্ররূপী ও সবকিছুর সারবস্তু। হিন্দু মন্দিরের উদ্দেশ্য ব্যক্তির মনকে পবিত্র করা ও ভক্তের আত্মজ্ঞান জাগরিত করা। বিশেষ পদ্ধতিগুলি নির্দিষ্ট সম্প্রদায়ের মধ্যে সীমাবদ্ধ। বিভিন্ন হিন্দু মন্দিরের প্রধান দেবতা এই আধ্যাত্মিক ক্ষেত্রের বৈচিত্র্যের পরিচায়ক।
হিন্দুধর্মে ধর্মনিরপেক্ষতা ও ধর্মীয় চেতনার মধ্যে কোনো বিভাজনরেখা নেই। সেই অর্থে, হিন্দু মন্দিরগুলি শুধু পবিত্র স্থানই নয়, ধর্মনিরপেক্ষ স্থানও বটে। এগুলির অর্থ ও উদ্দেশ্য আধ্যাত্মিক জীবনের বাইরে সামাজিক রীতিনীতি ও দৈনিক জীবনের ক্ষেত্রেও প্রসারিত হয়ে এগুলিকে একটি সামাজিক প্রতিষ্ঠান করে তুলেছে। কোনো কোনো মন্দির বিশেষ বিশেষ উৎসবের জন্য বিখ্যাত। সেখানে নৃত্য ও গীতের মাধ্যমে শিল্পের চর্চা করা হয়। আবার হয় বিবাহ, অন্নপ্রাশন, শ্রাদ্ধ ইত্যাদির মতো সামাজিক অনুষ্ঠানও পালিত হয়। রাজনৈতিক ও অর্থনৈতিক জীবনেও হিন্দু মন্দিরগুলি গুরুত্বপূর্ণ। অনেক হিন্দু রাজবংশের বংশপরম্পরার সঙ্গে হিন্দু মন্দিরের যোগাযোগ আছে। আবার আঞ্চলিক অর্থনৈতিক কাজকর্মের সঙ্গেও অনেক হিন্দু মন্দির অঙ্গাঙ্গীভাবে যুক্ত।
স্থাপত্য
প্রায় সব হিন্দু মন্দিরই দুই ধরনের হয়ে থাকে: গৃহ বা প্রাসাদ। গৃহ-আকৃতির মন্দিরগুলি সাধারণ আকারের হয়। এগুলি দেবতার সাধারণ গৃহ। মন্দির হল সেই উপাসনালয়, যেখানে ভক্তেরা এমনভাবে দেবতাকে দর্শন করতে আসেন, যেমনভাবে তারা আত্মীয় বা বন্ধুবান্ধবদের বাড়িতে যান। হিন্দুধর্মের ভক্তিবাদী শাখায় মন্দির হল পূজার স্থান। পূজার মাধ্যমে ভক্তরা দেবতাকে শ্রদ্ধা জানান, ঈশ্বরকে ডাকেন এবং অধ্যাত্মচিন্তার সঙ্গে নিজেকে যুক্ত করেন। হিন্দুধর্মের অন্যান্য শাখায় মন্দিরে ভক্তেরা জপ, ধ্যান, যোগ বা শাস্ত্রপাঠের মাধ্যমে সর্বোচ্চ উপাস্যের সঙ্গে নিজেকে যুক্ত করেন।
প্রাসাদ-আকৃতির মন্দিরগুলি বিরাট আকারের হয়। এগুলি স্থাপত্যের এক-একটি অসাধারণ নমুনা। এখানেও ভক্তেরা একই উদ্দেশ্যে ও একই ভাবে দেবতার উপাসনা করেন।
স্থান
প্রাচীন সংস্কৃত ধর্মগ্রন্থ অনুসারে, মন্দির স্থাপনের উপযুক্ত স্থান হল জলাশয় ও উদ্যানের কাছে কোনো ভূখণ্ডে। যেখানে পদ্ম ও অন্যান্য ফুল ফোটে, হংস ও অন্যান্য পাখিরা চরে বেড়ায় এবং পশুরা কোনো রকম ক্ষতি ছাড়াই আশ্রয় নিতে পারে, এমন স্থানই মন্দির স্থাপনের উপযুক্ত। উক্ত ধর্মগ্রন্থ অনুসারে, এই ধরনের জায়গাতেই দেবতারা খেলা করেন। তাই এই জায়গাই মন্দির নির্মাণের উপযুক্ত স্থান।
সাধারণত নদীসংগম, নদীতীর, হ্রদ বা সমুদ্র উপকূল হিন্দু মন্দির স্থাপনের উপযুক্ত স্থান বলে বিবেচিত হলেও বৃহৎসংহিতা বা পুরাণ শাস্ত্রগুলিতে বলা হয়েছে প্রাকৃতিক জলাশয় নেই এমন স্থানেও মন্দির নির্মাণ করা যেতে পারে। তবে সেখানে মন্দিরের সামনে বা বাঁ দিকে কৃত্রিম জলাশয় নির্মাণ করার পরামর্শ দেওয়া হয়েছে। যদি প্রাকৃতিক বা কৃত্রিম কোনো রকম জলাশয়ই মন্দিরের পাশে না থাকে তবে মন্দির বা দেবতা প্রতিষ্ঠার সময় প্রতীকীভাবে জলের কল্পনা করতে হয়। বিষ্ণুধর্মোত্তর পুরাণ (তৃতীয় খণ্ড, অধ্যায় ৯৩) অনুসারে, মন্দিরের মধ্যে, পাথর কেটে, পর্বতচূড়ায় যেখানে প্রাকৃতিক দৃশ্য মনোরম, পর্বতের ঢালে যেখান থেকে সুন্দর উপত্যকা দেখা যায়, বনে, আশ্রমে, উদ্যাএর পাশে বা শহরের রাস্তার মোড়ে নির্মাণ করা যায়।
নির্মাণশাস্ত্র
হিন্দু মন্দিরের প্রাচীন নির্মাতারা বাস্তুশাস্ত্র (অর্থাৎ, বসতি-বিজ্ঞান। সংস্কৃত ভাষায় ‘বাস’ শব্দের অর্থ বসবাস করা এবং ‘তু’ শব্দের অর্থ ‘তুমি’) নামে এক স্থাপত্য শাস্ত্র রচনা করেছিলেন। এর অন্তর্গত ছিল বাস্তুবিদ্যা বা বসবাস-সংক্রান্ত জ্ঞান। মন্দির নির্মাণ-সংক্রান্ত অনেকগুলি বাস্তুশাস্ত্র রয়েছে। যেমন, তাক্কুর পেরু রচিত একটি শাস্ত্রে কোথাও ও কীভাবে মন্দির নির্মাণ করা উচিত তা বর্ণিত হয়েছে। খ্রিস্টীয় ষষ্ঠ শতাব্দীতে এই ধরনের বাস্তুশাস্ত্রগুলি সারা ভারতে ছড়িয়ে পড়েছিল। বাস্তুশাস্ত্রে গৃহনির্মাণ, নগর-পরিকল্পনা, এবং কীভাবে উপযুক্ত গ্রাম, শহর ও রাজ্যগুলি প্রকৃতির সঙ্গে সামঞ্জস্য বজায় রেখে মন্দির, জলাশয় ও উদ্যান নির্মাণ করতে পারে তা লিপিবদ্ধ আছে। বারনেটের মতে, এই ধরনের মন্দির ও নগর-পরিকল্পনামূলক গ্রন্থগুলি শুধুমাত্র তাত্ত্বিক আলোচনাতেই সীমাবদ্ধ ছিল, না সেগুলির বাস্তবক্ষেত্রে যথাযথভাবে প্রয়োগ ঘটেছিল, তা স্পষ্ট বোঝা যায় না। তবে বাস্তুশাস্ত্র অনুসারে, নগর পরিকল্পনা ও মন্দির নির্মাণ হিন্দু সামাজিক ও আধ্যাত্মিক জীবনের অবিচ্ছেদ্য অঙ্গ ও শিল্পকলার চূড়ান্ত নিদর্শন।
মন্দির নির্মাণ-সংক্রান্ত আরেকটি শাস্ত্র হল খ্রিস্টীয় ৯ম বা ১০ম শতাব্দীতে ওড়িশার রামচন্দ্র ভট্টারক কৌলাচার রচিত শিল্পপ্রকাশ। এই গ্রন্থে মন্দির ও প্রতীকতত্ত্বের প্রত্যেকটি দিককে জ্যামিতিক আকারে প্রকাশ করা হয়েছে। যেমন, মানবজীবনের ১৬টি অনুভূতিকে ১৬ ধরনের নারীমূর্তি দ্বারা প্রকাশ করা হয়েছে। পূর্ব ভারতের মন্দিরগুলিতে এই ধরনের শৈলী বিশেষ জনপ্রিয়। ভারতের অন্যান্য অঞ্চলে রচিত শাস্ত্রগুলিতে আবার অন্য ধরনের স্থাপত্যশৈলী গৃহীত হয়। যেমন, পশ্চিম ভারতের সৌরাষ্ট্র প্রথার মন্দিরগুলিতে নারীমূর্তি, অভিপ্রকাশ ও আবেগগুলি ৩২ ধরনের ‘নাটকস্ত্রী’ মূর্তির মাধ্যমে প্রকাশিত হয়। শিল্পপ্রকাশ শাস্ত্রে ১২ ধরনের হিন্দু মন্দিরের উল্লেখ আছে। পঞ্চরাত্র প্রসাদ প্রসাধন ও শিল্প রত্নাকর গ্রন্থে আরও অধিক সংখ্যক মন্দিরশৈলীর উল্লেখ পাওয়া যায়।
উত্তরপশ্চিম ভারতের রাজস্থান অঞ্চলে যে প্রাচীন সংস্কৃত মন্দির-নির্মাণ শাস্ত্র আবিষ্কৃত হয়েছে তার মধ্যে উল্লেখযোগ্য সূত্রধর মণ্ডনের প্রাসাদমণ্ডন (অর্থাৎ, মন্দির পরিকল্পনা ও নির্মাণ শাস্ত্র)। দক্ষিণ ভারতের মন্দির-নির্মাণ শাস্ত্রগুলির মধ্যে উল্লেখযোগ্য মানসর। এটি আনুমানিক খ্রিস্টীয় ৭ম শতাব্দীতে প্রচলিত হয়েছিল। দক্ষিণ ও মধ্য ভারতে প্রচলিত আরেকটি গুরুত্বপূর্ণ সংস্কৃত মন্দির-নির্মাণ শাস্ত্র ঈশানশিবগুরুদেব পদ্ধতি খ্রিস্টীয় ৯ম শতাব্দীতে প্রচলিত হয়। এটিতে মন্দির নির্মাণ শিল্পের বর্ণনা পাওয়া যায়। উত্তর ভারতে বরাহমিহিরের বৃহৎসংহিতা  একটি জনপ্রিয় মন্দির-নির্মাণ শাস্ত্র। খ্রিস্টীয় ৬ষ্ঠ শতাব্দীতে রচিত এই গ্রন্থে ‘নাগর’ শৈলীর মন্দিরের নকশা ও নির্মাণপদ্ধতির বর্ণনা পাওয়া যায়।
তারিফ আহমেদ
তারিফ আহমেদ (জন্ম: ৮ ফেব্রুয়ারি ১৯৮৫) হলেন একজন ভারতীয় ফুটবলার, যিনি ওএনজিসির হয়ে একজন আক্রমণভাগের খেলোয়াড় হিসেবে খেলেন।
৪১ নং ওয়ার্ড, কলকাতা পৌরসংস্থা
৪১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে জোড়াসাঁকো অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
বিবরণ
৪১ নং ওয়ার্ডের সীমানা নিম্নরূপ: উত্তর দিকে মদন চট্টোপাধ্যায় লেন; পূর্ব দিকে চিত্তরঞ্জন অ্যাভিনিউ; দক্ষিণ দিকে সিদ্ধেশ্বর চন্দ্র লেন, সৈয়দ স্যালি লেন ও বালমুকুন্দ মাক্কার রোড এবং পশ্চিম দিকে রবীন্দ্র সরণি।
রোহিঙ্গাদের পতাকা
রোহিঙ্গাদের পতাকা হল রোহিঙ্গা জাতিগোষ্ঠীর সাংস্কৃতিক ও জাতিগত পতাকা। প্রথমবারের মত এটি ব্যবহার করেন রোহিঙ্গা বুদ্ধিজীবী ও লেখক এ. এফ. কে. জিলানি যিনি বিংশ শতাব্দীর মধ্যভাগে রোহিঙ্গাদের পতাকা নিয়ে কাজ করেছেন। ২০১৮ সালের ২০ মে রোহিঙ্গাদের পতাকার নতুন সংস্কর্ণ প্রকাশ করে রোহিঙ্গা ভাষা একাডেমি; বর্তমানে পতাকাটি সারা বিশ্বের রোহিঙ্গা জাতিগোষ্ঠীর মানুষ ব্যবহার করে থাকে।
নকশা
পতাকাটির নকশা করা হয়েছে সবুজ জমিনের কেন্দ্রে প্রাচীন রোহিঙ্গা মুদ্রা দিয়ে (যা স্বাধীন আরাকান আমলে ব্যবহার করা হত)। আরবি লিপিতে লেখা শাহাদা র পাশে ইসলামের চার খলিফার নাম লেখা : আবু বকর (উপরে), ওমর (নিচে), ওসমান (বামে) এবং আলী (ডানে)।
হিউ জ্যাক
হিউ রিড জ্যাক (১৯ ডিসেম্বর ১৯২৯ - ১৯ ডিসেম্বর ২০১৮) একজন অস্ট্রেলীয় দীর্ঘ লম্ফবিদ যিনি ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। জ্যাক উইলিয়ামসটাউন অ্যাথলেটিক্স ক্লাবের হয়ে ১৫ বছর প্রতিদ্বন্দ্বিতা করেছেন এবং ৪০ বছরেরও বেশি সময় ধরে কোচিং করেছেন।